text: Graffiti på Torvet i Vejen
  26 august 2013 kl. 10.59
  Torvet i Vejen har været udsat for graffiti. Men det er ikke hvilken som helst af slagsen. Yarn-bombing hedder det på engelsk ? frit oversat er det garngraffiti.
  Det er Vejen Kommune, der har opfordret til at få gang i strikkepindene. Det betyder, at der i denne uge kan ses kilometervis af strikket og hæklet garn i Vejens centrum.
  Garnet skal ud af museerne og ind i bybilledet. Derfor vil man kunne se ting være pakket ind i garn i disse dage.
  Intentionen er, at bringe kulturen tættere på borgerne i Vejen Kommune på tværs af generationer.
  